
ELŐSZŐ 

Kedves Gyerekek! 

A Mindenható Allah jóságos, és azt akarja, hogy 
minden szolgája boldog legyen. Ezért prófétákat küldött 
hozzánk, hogy megtanítsák nekünk, hogyan érhetjük el a 
boldogságot. A próféták az emberek vezetői és tanítói. 
Tőlük tanuljuk meg a Mindenható Allah parancsait, és azt, 
hogy hogyan éljünk a földön. így volt ez az első prófétától, 
Adámtól, az utolsó prófétáig, Mohamedig (béke legyen 
velük). 

Áldott Prófétánk mondásait hadísznak nevezzük. A 
Prófétánk (béke legyen vele) hozta el nekünk a Koránt, 
amelyben a Mindenható Allah parancsai állnak, és a 
hadíszok segítségével magyarázta meg ezeket a 
parancsokat. Ezekkel az áldott mondásokkal tanította meg 
nekünk, hogy hogyan viselkedjünk, ha boldogok akarunk 
lenni, ezen a világon és a Túlvilágon is. 

Ha meg akarjuk érteni a Mindenható Allah parancsait, 
és az életünkben is minél jobban meg akarjuk valósítani 
őket, akkor gyakran kell olvasgatnunk a Prófétánk (béke 
legyen vele) mondásait. Sok-sok évvel ezelőtt a muszlim 
tudósok csoportokba rendezték ezeket a mondásokat. 
Minden csoportba negyven hadíszt osztottak, hogy 
könnyebb legyen megtanulni őket. 

Ez a negyvenedik könyv, amit nektek írok, és azt 
szeretném, ha a negyvenedik könyvem a Prófétánk (béke 
legyen vele) negyven mondását tartalmazná. Tudom, hogy 
szerelitek a meséket, ezért a Prófétánk (béke legyen vele) 
mondásait történetekbe foglaltam. Kedves gyerekek, 

remélem, tetszeni fog nektek ez a 
gondoljátok, fohászkodjatok értem. 


M. 


könyv, és ha 


Yasar Kandemir 

MADARAK 


Egyszer egy vadász egy patakparton állította fel a 
madárfogó hálóját. Sok madár repült bele a hálóba, és 
egészen belegabalyodtak, ahogy próbálták felcsipegetni a 
háló mélyén elrejtett magokat. 

A vadász eljött, hogy felszedje a hálót, de a madarak 
megijedtek tőle, és mind felreppentek. Szárnyra keltek, és 
repültek, vitték magukkal a vadász hálóját is. 

A vadász nagy meglepetéssel nézte a madarakat. 
Hiába voltak a hálóba gabalyodva, mégis el tudtak repülni, 
mert közös erőfeszítésük legyőzte a csapdát. A madarak 
után szaladt, hogy lássa, mi történik. 

Ahogy futott utánuk, találkozott az úton egy másik 
emberrel. Az idegen megkérdezte tőle, hogy hová szalad. 

A vadász az égen repülő madarakra mutatott, és azt 
mondta, utánuk fut, hogy elfogja őket. 

A másik ember nevetett rajta, és azt mondta: 

„Térj észhez! Tényleg azt gondolod, hogy meg tudod 
fogni az égen szárnyaló madarakat?” 

A vadász így felelt: 

„Ha csak egy madár lenne a hálóban, nem lenne 
semmi esélyem. De csak várj és figyelj! Meglátod, 
megfogom őket." 

És a vadásznak igaza lett. Amikor leszállt az este, 
minden madár a saját fészkébe akart visszatérni. 
Mindegyik a saját otthona felé akarta húzni a hálót. 

Néhányan a tó felé akartak menni, mások az erdőbe. De 
egyik sem jutott sehová, és addig rángatták ide-oda a hálót, 
amíg végül mind teljesen kifáradva zuhantak a földre. A 
vadász pedig odament, és megfogta az összesét. 

Szegény madarak! Ha ismerték volna a Prófétánk 
(béke legyen vele) mondását, és mind közösen, egy 
irányba repültek volna, a vadász soha nem fogja el őket: 

„Ne hagyjátok el egymást. Azt a bárányt, amelyik 
elhagyja a többieket, megeszik a farkasok.” 

Fíaleykum bildzsemáati feinnemá jekúl uz-zibul 
kászijete. (Nasai, Imámét 48) 

A TUSKE 


Egyszer régen volt egy ország, ahol a bűnösöket 
szörnyű büntetéssel büntették meg. Tíz éhes oroszlán elé 
vetették őket, az oroszlánok pedig megették a bűnöst. Az 
emberek a főtéren összegyűlve nézték a borzalmas 
kivégzést. 

Egy napon egy rabszolga megszökött a gazdájától. 
Amikor elfogták, őt is meg akarták büntetni. A tér közepén 
egy oszlophoz kötözték. Aztán beengedték az első éhes 
oroszlánt. Az oroszlán a fogolyra vetette magát. De 
hirtelen megtorpant, odasétált hozzá, és a kezét kezdte 
nyalogatni. 

A bámészkodó emberek nagyon meglepődtek. 
Megkérdezték a rabszolgát, hogy miért nem támadta meg 
őt az oroszlán. 

A rabszolga azt felelte: 

„Egyszer találkoztam ezzel az oroszlánnal az erdőben. 
Segítségre volt szüksége. Nagyon fájt a lába, mert egy 
tüske belement a mancsába. Kihúztam a tüskét belőle, és 
azóta jó barátok vagyunk.” 

A történet nagyon meghatott mindenkit. 

A rabszolgát és az oroszlánt is szabadon engedték. És 
mindenki meglepetésére az oroszlán úgy követte a 
rabszolgát mindenhova, mintha csak a kiscicája lett volna. 

A Prófétánk (béke legyen vele) azt tanította nekünk: 

„Allah azokhoz irgalmas, akik irgalmasak 
másokkal. Legyetek irgalmasak minden 

teremtménynyel a földön, hogy azok, akik az égben 
vannak, irgalmasak legyenek veletek.” 

Erráhimúne yerhamhumur-rahmánú irhamú mén 
fíl-ardi yerhamkum mén fisz-szemái. (Tirmidhi, Birr 16) 

A KABÁT 

Ahmed bácsi, a pásztor szíve tele volt szomorúsággal. 
Országában hosszú évekig háború dúlt, és ő elvesztette 
mindenét. A felesége meghalt, a fia pedig eltűnt, és 
semmit sem tudott róla. Elvesztette a munkáját a városban, 
ezért pásztornak állt. 

Egy napon, miközben a birkái az út mentén 
legelésztek, meglátott néhány embert, akik egy beteg fiút 
vittek a városi kórházba. Úgy látta, hogy ennek a fiúnak a 
sorsa még az övénél is nehezebb. Reszketett a hidegtől és a 
láztól, és még csak egy kabátja sem volt. Ahmed bácsi 
gyorsan levette az ő régi kabátját, amit már hosszú évek 
óta hordott, és a fiú vállára terítette, hogy ne fázzon 
annyira. 

Amikor a fiú a kórházban várta, hogy megvizsgálják, 
egyszer csak valaki azt kiáltotta neki: Édesapám! 
Felpillantott, és egy fiatalember állt előtte, de hiába 
vizsgálgatta az arcát, nem ismerte fel: még soha életében 
nem látta. A fiatalember is zavarba jött, és azt mondta: 

„Bocsánatot kérek. Az ön kabátja pont olyan, mint 
édesapámé volt. Évek óta nem láttam őt, és amikor ezt a 
kabátot megpillantottam, azt hittem, ő az. Azt hittem, ön 
az apukám. Kérem, ne haragudjon.” 

A beteg megkérdezte tőle, hogy ki az édesapja. Rövid 
beszélgetés után a falusi fiú rájött, hogy Ahmed bácsi 
elveszett fia áll előtte, aki ott dolgozott a kórházban. 
Megmondta neki, hogy nem tévedett: a kabát valóban az 
édesapjáé. És miután megvizsgálták, már a fiúval együtt 

tért vissza a faluba, aki végre találkozhatott elveszettnek 
hitt édesapjával. 

Milyen igazak a Prófétánk (béke legyen vele) szavai! 

„Minden jótett tízszeres jutalmat fog kapni.” 
Innel-haszenete biasri emszálihá. (Bukhari, 

Sawm 56) 


12 



ATŰKOR 

Egy napon a herceg meg akarta nézni a városi piacot. 
Az ország minden előkelő embere elkísérte. Egyszer csak 
a rabszolgapiacra értek. Itt voltak azok az emberek, akiket 
valahol foglyul ejtettek, és rabszolgának adták el őket. 

A herceg közelebb ment a rabszolgákhoz, hogy job¬ 
ban megnézze őket. Egy öregember a rabszolgák közül így 
szólt hozzá: 

„Uram, a turbánodon valami piszok van.” 

A herceg levette a turbánját, és közelebbről megnézte. 
A szolgának igaza volt: tényleg piszok volt rajta. Ami azt 
jelentette, hogy mindenki látta, hogy piszkos turbánban 
ment végig a piacon. Micsoda szégyen! Szomorúan nézett 
előkelő kísérőire: 

„Láttátok, hogy a turbánom piszkos, mégsem szólta¬ 
tok rám, hanem hagytátok, hogy így menjek végig a váro¬ 
son! Most tudtam csak meg, hogy ki az igazi barátom: ez a 
szegény rabszolga, aki megbízhatóbb, mint ti együttvéve. 
Nem hagyhatom, hogy a legjobb barátomat rabszolgának 
adják el. Fizessétek ki az árát, hogy szabad ember 
lehessen.” 

Azután pedig, mikor az öreg szolga már szabad volt, a 
herceg felíratta ezt a hadíszt egy táblára, és elküldte az 
előkelő kísérőinek, hogy soha ne felejtsék el: 

„A hívő ember a másik hívő tükre.” 

El mu'minu mirát’ul mu'mini. (Abu Dawud, Adab 49) 

KEGYETLENSÉG 

Egy szép nyári napon a gyerekek a folyóparton 
játszottak. Köztük volt Dzsafar is, akit a többiek csak 
Gonosznak neveztek, mert mindig nagyon kegyetlen volt 
az állatokkal. 

Dzsafar unta a játékot, és valami izgalmasabbat akart 
csinálni. A többi gyerek új játékokat ajánlott, de neki egyik 
sem tetszett. Félrehívta néhány barátját, akik mind hozzá 
hasonlóan gondolkodtak, hogy kitaláljanak valamit. 
Hamarosan támadt is égy ötletük. 

Dzsafar és a többiek odamentek Alihoz. Ali új fiú volt 
a városban, csak pár napja költöztek oda, és úszni sem 
tudott. Dzsafar és a barátai megragadták szegény Alit, és a 
folyóba dobták! 

Ali nagyon megrémült, kétségbeesetten kapálózott a 
vízben, de egyre mélyebbre süllyedt. Segítségért kiabált, 
de Dzsafar és a barátai csak nevettek rajta. 

A többi gyerek ijedten nézte, hogy mi történik. 

Egyikük, Iszmail, gyorsan ledobálta a ruháit. Iszmail 
bátor volt, és ő volt az egyetlen, aki szembe tudott szállni 
Dzsafarral. Amikor látta, mi történik Alival, a folyóba 
ugrott, hogy kihúzza. Pár perc múlva Ali és Iszmail is 
biztonságosan partot értek. 

A többi gyerek Iszmail köré sereglett, és 
megdicsérték, amiért olyan bátor és ügyes volt. Épp akkor 
arra járt egy felnőtt is, és látta, mit tett Iszmail. Odament 
hozzá, a vállára tette a kezét, és kedvesen azt mondta neki: 

Drága fiam! Pontosan úgy cselekedtél, ahogy a 
Prófétánk (béke legyen vele) előírta nekünk. A 
Mindenható Allah jutalmazzon meg! A Prófétánk (béke 
legyen vele) azt mondta egyszer: 

„Muszlim muszlimnak a testvére. Nem szabad 
bántania, és azt sem szabad hagynia, hogy mások 
bántsák a testvérét.” 

Elmuszlimu ehul muszlimi Iá jazlimuhú velá 
juszlimuhú. (Bukhari, Mezalim 3) 

A KÍSÉRTET 


Egy kereskedő késő éjjel tért haza útjáról. Meglátott 
egy szegény, öreg, fekete bőrű koldust, aki egy fal mellé 
húzódva próbálta eltölteni a hideg éjszakát. Senki sem 
fogadta be őt a házába, mert attól tartottak, hogy a 
gyerekeik megijednek tőle. A kereskedő megsajnálta a 
szegény embert, és elhatározta, hogy segít rajta. Hazavitte 
a házába, enni adott neki, tiszta ruhába öltöztette, és egy 
szobát is adott neki, ahol alhat. 

Az éjszaka közepén az öreg koldus, aki az ablak alatt 
aludt, egyszer csak valami zajra ébredt. Két rablót látott, 
akik éppen az ablakon másztak befelé. Talpra ugrott, és 
rájuk kiáltott: 

„Hát ti meg mit csináltok itt?” 

„Segítség! Kísértet!” - kiáltottak fel az ostoba rablók, 
mikor meglátták a fekete embert a hosszú fehér 
hálóingben, és ijedtükben kiugrottak az ablakon. Az egyik 
alaposan beütötte a fejét, a másiknak pedig eltört a lába. A 
zajra felébredt a kereskedő és a családja is, és elfogták a 
rablókat. 

A Prófétánk (béke legyen vele) azt mondta: 

„Aki segít egy testvérének, azon Allah is segíteni 
fog!” 

Vallahú fi avnil abdi mákáne abdu fi avni ahfhi. 

(Muszlim, Zikz 38) 

SZOMSZÉDOK A PARADICSOMBAN 

Egyszer régen egy ország szultánja körbejárta a 
birodalmát. Álruhába öltözött, hogy senki ne ismerje fel, 
és magával vitte egy szolgáját is. Tudni akarta, hogy mit 
gondol róla a népe. 

Tél volt, és nagyon hideg. Bementek egy kis 
mecsetbe. A sarokban két ember ült, akiknek nem volt 
otthonuk, és nem volt hova menniük. Reszkettek a 
hidegtől. A szultán közelebb ment hozzájuk, mert kíváncsi 
volt, hogy miről beszélgetnek. 

„Ha meghalok, és a Paradicsomba kerülök, nem 
fogom engedni, hogy a szultánunk is bejöjjön. Ha látom, 
hogy odajön a Paradicsom kapujához, leveszem a cipőmet, 
és fejbe verem vele.” - mondta az egyik szegény ember. 

A második kíváncsian kérdezte: „Azt akarod 
mondani, hogy nem engeded be a szultánunkat a 
Paradicsom kapuján?” - kérdezte kíváncsian a másik. 

„Hát persze hogy nem! Mi itt kucorgunk a hidegben, 
ő meg kényelmesen heverészik a jó meleg palotában, nem 
is tudja, hogy milyen nehéz az életünk. Hogy lehetne a 
szomszédom a Paradicsomban? Nekem ugyan nem kell 
ilyen szomszéd!” 

És mindketten jót nevettek. 

A szultán minden szót jól hallott. Azt mondta a 
szolgájának: „Ne felejtsd el ezt a kis mecsetet és ezt a két 
embert!” És amikor visszatértek a palotába, a szolgáját 
elküldte a két szegény emberért. A palotába hozatta őket. 

Azok ketten nem tudták, mi történik velük. Egy 
pompás szobába vezették őket, ahol félve várták, hogy mi 
lesz a sorsuk. Aztán szolgák jöttek hozzájuk, és azt 
mondták nekik: „Mostantól kezdve itt esztek, isztok, és 
ebben a kényelmes szobában fogtok lakni. És 
fohászkodjatok a szultánunkért, hogy a szomszédotok 
lehessen a Paradicsomban!” 

A Prófétánk (béke legyen vele) egy hadíszban így 
dicsérte azokat, akik a szegényeken segítenek: 

„Aki egy hívő szomorúságát enyhíti ezen a világon, 
annak a szomorúságát Allah is enyhíteni fogja az ítélet 
Napján.” 

Mén nefessze an mu'mini kurbeten min 
kurabiddunja neffeszellahú anhu kurbeten min kurabi 
jeumil-kijámet. (Muszlim, Zikz 38) 

GYÓGYSZER FOGFÁJÁSRA 


Egy napon egy jól öltözött, elegáns idegen érkezett 
egy városba, és bement a vendéglőbe. Azt mondta a 
pincérnek: 

„Hozzon nekem sült húst és salátát. De a sült jó puha 
legyen ám!” 

Amint a vendég a sültbe harapott, fájdalmasan kiáltott 
fel: „Jaj, a fogam! Megint fáj!” Egy másik ismeretlen, aki 
nagy táskát cipelt a kezében, odament hozzá. Kivett egy 
kis üveget táskából. A benne lévő folyadékból egy cseppet 
vattára cseppentett, és átnyújtotta a fogfájós embernek: 

„Szorítsa csak ezt az orvosságot a fogára!” 

Az ember úgy is tett, és kis idő múlva boldogan 
kiáltott fel: 

„Elmúlt! Már nem fáj a fogam!” 

Az összes többi vendég a nagy táskás ember köré 
sereglett, hogy ők is vehessenek a csodálatos orvosságból. 
A hatalmas táskából hamarosan elkelt az utolsó üveg is. 

Egy órával később a fogfájós és a táskás ember együtt 
mentek a vasútállomásra. Jót nevettek azon, hogy milyen 
könnyű volt becsapni a hiszékeny embereket, és 
gratuláltak egymásnak az ügyességükhöz és a sok 
pénzhez, amit szereztek. 

Ám ahogy a következő vonatra vártak, egyszer csak 
odajött hozzájuk két rendőr, és letartóztatták őket. Ugyanis 

közben az egyik vevő, aki vásárolt tőlük, elment a 
rendőrségre, mert a fogfájása nem múlt el a hamis 
orvosságtól. 

A rendőrfőnök a szobájába hívatta a két csalót, és 
megkérdezte: 

„Milyen vallásúak vagytok? Muszlimok?” 

A két csaló lehajtott fejjel válaszolta: 

„Allahnak hála, muszlimok vagyunk.” 

A rendőrfőnök erre még mérgesebb lett: 

„Milyen muszlimok vagytok ti? Nem hallottátok a 
Prófétánk (béke legyen vele) mondását? Aki becsap 
másokat, az nem közülünk való!” 

És megbüntette a két embert. 

Mén ghasszená felejsze minná. (Muszüm, imán 164) 

AZ ERSZÉNY 

Volt egyszer egy rossz természetű kereskedő, aki a 
piacon járva elvesztette az erszényét, benne 800 arannyal. 
Mindent átkutatott, hogy megtalálja, és mindenkit 
megkérdezett, hogy nem látta-e. Aztán felbérelt egy 
embert, aki dobot verve járta az utcákat, és kihirdette, 
hogy száz arany jutalmat kap az, aki az elveszett erszényt 
visszahozza. 

Véli, a csizmadia volt az, aki az erszényt megtalálta. 
Véli szegény volt, de nagyon becsületes. Úgy döntött, 
hogy magánál tartja az erszényt, amíg ki nem derül, ki volt 
a tulajdonos, akkor pedig visszaadja neki. Amikor 
meghallotta a dobos ember kiabálását, elment a 
kereskedőhöz, és visszavitte neki az erszényt. 

A kereskedő azonban nemcsak rossz természetű volt, 
hanem zsugori és hazudós is. Örült neki, hogy meglett az 
erszénye, de a jutalmat nem akarta odaadni a szegény 
Velinek. Kinyitotta az erszényt, megszámolta a pénzt, és 
felkiáltott: 

„Látom, a jutalmat már kivetted magadnak!” 

Véli megragadta a kereskedő gallérját, és jól 
megrázta: 

„Hogy mersz ilyet mondani! Igen, szegény vagyok, 
de nem vagyok sem tolvaj, sem csaló. Ha nem akarod 
odaadni a jutalmat, amit ígértél, hát ne add, de ne vádolj 
azzal, hogy becstelen vagyok, és elloptam a pénzed!” 

A kereskedő azonban nem hagyta annyiban a dolgot, 
és bíróság elé vitte az ügyet. A bíró mindkét felet 
meghallgatta, és rögtön látta, hogy a kereskedő hazudik. 
Elhatározta, hogy szigorúan megleckézteti: 

„A kereskedő azt mondja, hogy 100 aranyat kivettek 
az erszényéből, de a csizmadia állítja, hogy ő nem vett el 
pénzt. Én hiszek mindkét félnek. Az erszény, amit a 
szegény csizmadia talált, ezek szerint nem a kereskedőé, 
hanem valaki más veszíthette el. Ezért a bíróság 
tulajdonában marad, amíg az igazi tulajdonos nem 
jelentkezik érte.” 

A zsugori kereskedő nagyon bánta már, amit tett, de 
késő volt a bánat. Későn jutott eszébe a Prófétánk (béke 
legyen vele) mondása: 

„Aki nem hálás az embereknek, az nem hálás 
Állatinak sem.” 

Mén Iá jeskurún-násze Iá jeskurú’Iláhe. (Tirmidhi, 
Birr 35) 

MÉREG 

Husszein a városból tartott hazafelé a falujába. 
Boldog volt, mert minden portékáját sikerült eladnia a 
piacon. 

Egy forrás mellett megállt pihenni, és azt mondta 
magának: 

„Hagyom a szamaramat egy kicsit legelészni, mert 
elfáradt szegény. Addig én is szundítok egyet itt az 
árnyékban.” 

Már éppen elaludt volná, amikor eszébe jutott a pénze 
a nyeregtáskában. Úgy gondolta jobb lenne valami 
biztosabb helyre tenni. Elővette az erszényét, gondosan 
megszámolta a pénzt, és az ingébe rejtette. Aztán 
megnyugodva merült álomba. 

Nem tudhatta, hogy a fa ágai között egy rabló 
rejtőzik, aki mindent látott. Ez a rabló nagyon gonosz 
ember volt, és egész életében csak bajt okozott másoknak. 
Amikor meglátta Husszein erszényét, felcsillant a szeme. 
Lassan, óvatosan lemászott a fáról, és csendben elővett 
egy hosszú szalmaszálat és egy kis üveg mérget. A 
méregből egy kicsit a szalmaszálba tömött, és közelebb 
lopózott Husszeinhez. Az volt a terve, hogy a mérget a 
szalmaszálon át Husszein szájába fújja, és ha meghalt, 
elveszi tőle a pénzét. 

Már éppen az alvó Husszein fölé hajolt, amikor az 
hirtelen nagyot tüsszentett. Mielőtt a rabló bármit is 

tehetett volna, a méreg egyenesen a saját szájába repült, és 
már le is nyelte. Azonnal holtan esett össze a fa alatt. 

A Prófétánk (béke legyen vele) azt mondta: 

„Aki másoknak árt, annak Allah is ártani fog.” 
Mén dárra dáralláhu bihi. (Tirmidhi, Birr 27) 

AZ OV 


Nihat nagyon rossz gyerek volt. Verekedett a 
testvéreivel, mindig feleselt, vitatkozott és nagyon 
udvariatlan volt. Rossz viselkedése nagyon bántotta az 
édesanyját, aki mindig azt mondogatta neki: 

„Kedvesem, ne bánts meg másokat. Ne beszélj durván 
az emberekkel.” 

De Nihat sosem ismerte be, hogy nem neki volt igaza. 
Csak azt felelte erre: 

„De anya, nem az én hibám. Ők mérgesítettek fel, és 
egyedül ők tehetnek róla, hogy így viselkedtem velük.” 

Egy napon az édesanyja azt mondta Nihatnak, hogy 
ha kibírja, hogy estig nem felesel és nem vitázik senkivel, 
akkor megveszi neki azt az övét, amit Nihat már nagyon 
régen kinézett egy kirakatban, és amire nagyon vágyott. 

A testvérei hallották, hogy mit mondott az 
édesanyjuk, és csak azért is próbáltak veszekedést kezdeni 
Nihattal. De nem tudták kihozni a sodrából, mert Nihat 
most tényleg elhatározta, hogy uralkodik magán. Este az 
édesanyja azt mondta neki: 

„Látod, egy övért képes vagy arra, hogy uralkodj 
magadon, és szépen viselkedj. De nem evilági dolgokért 

kellene ezt tenned, hanem Allahért, mert O ezt parancsolta 
nekünk.” 

Mintha csak az édesanyja ezt a hadíszt magyarázta 
volna Nihatnak: 

„Házat ígérek a Paradicsomban annak, aki nem 
vitázik, még akkor sem, ha mások akarnak vitatkozni 
vele.” 

Mén terakel-miráe ve huve muhikkun bunije lehú 
veszatil-dzsenneti. (Tirmidhi, Birr 58) 

DÜH 


Halit nagyon erős fiú volt. Egy széket egy kézzel is 
magasan a feje fölé tudott emelni a földről. Senki nem 
tudta legyőzni birkózásban sem. Legtöbbet a barátjával, 
Nurettinnel birkóztak. 

Egy napon Halit és Nurettin ismét megmérkőztek az 
iskola udvarán. Megint csak Nurettin vesztett, de most 
annyira felmérgesedett a vereségtől, hogy beszaladt az 
osztályba, és tollával összefirkálta Halit könyveit. 

Erre meg Halit dühödött fel igazán. Nurettinre vetette 
magát, és alaposan orrba vágta. Nurettin orra vérezni 
kezdett, és a ruhája és a padló is csupa vér lett. 

Az osztálytársaik nagyon elszomorodtak, látva, hogy 
mi történt. A tanáruk pedig megszidta Halitot, és ezt a 
hadíszt mondta neki: 

„Nem az az erős ember, aki lebirkózik másokat. 
Hanem az az erős ember, aki képes a haragját vissza¬ 
fogni.” 

Lejszes-sedidu bisz-szuraati innemes-sedídullezí 
jemliku nefszehú inde'l gadabi. (Bukhari, Adab 76) 

A VERSENY 


Husznu jó gyerek volt. Még régen egy balesetben 
elvesztette a szeme világát, de soha nem adta fel, és 
folytatta régi életét. Minden nap igyekezett úgy élni, hogy 
ne legyen mások terhére. Sokszor még a városba is bement 
egyedül, és egyedül jött vissza a faluba is. 

Ugyanabban a faluban lakott egy beképzelt, kevély 
fiú, Murtaza is. Ki akarta csúfolni Husznut, és azt mondta 
neki, hogy versenyezzenek, ki ér előbb a városba. 

Husznu elfogadta a kihívást, de azt mondta: „Rendben 
van de ha én győzök, nekem adod a kabátodat.” 

Murtaza magabiztosan nevetett: „Rendben van, ha 
nyersz, tiéd a kabát!” 

Husznunak volt még egy feltétele: „A verseny idejét 
én tűzöm ki!” 

Murtaza annyira elbízta magát, hogy el sem tudta 
képzelni, hogy Husznu nyerjen, ezért ebbe is beleegyezett. 

Husznu a versenyt egy olyan éjszakára tűzte ki, 
amikor még a Hold sem sütött. A városba vezető út egy 
erdőn vitt keresztül. Husznunak nem számított, hogy 
nappal volt vagy éjszaka. Ment az úton, ahogy mindig, és 
szépen beért a városba. De Murtaza eltévedt. A sötétben 
megbotlott a fatörzsekben, gödrökbe esett és faágak 
csapódtak az arcába. Fél órával Husznu után érkezett a 
városba. 

Szegény Murtaza! Biztosan nem viselkedett volna 
ilyen csúnyán Husznuval, ha ismeri ezt a hadíszt: 

„A Mindenható Allah azt mondta nekem: „Senki 
ne legyen kevély és lenéző másokkal.” 

Innelláhe azze ve dzselle evhá ilejje en tevádaú 
hattá Iá jefliara ehadun alá ehadin. (Muszlim, Jannah 64) 

ARANY 


Ajlin nagyon beképzelt kislány volt. De egy nap az 
édesapja meghalt, és attól kezdve mindig nagyon szomorú 
volt. Mindig egyedül játszott a szép házuk kertjében. A 
szomszéd kislánnyal, Bedrijével sosem akart játszani, mert 
ők nagyon szegények voltak. 

Egy napon Bedrije izgatottan szaladt Ajlinék kertjébe: 

„Édesapám nagyon beteg, azt hiszem, haldoklik! 
Gyere gyorsan, mert téged 'akar látni. Valami nagyon 
fontosat akar mondani!” 

Ajlin meggondolatlanul válaszolt: 

„Nem hiszem, hogy egy szegény ember bármi 
fontosat tudna mondani! És a házatok nagyon szegényes, 
és biztos rossz szag is van. Én pedig nem akarok bemenni 
egy büdös házba!” 

Néhány perc múlva Bedrije könnyek között rohant 
vissza: 

„Édesapám valami nagyon fontosat akar mondani 
neked! A te édesapád elásott egy csomó aranyat a halála 
előtt. Csak az apukám tudja, hogy hova rejtette. Édesapád 
megkérte, hogy csak akkor beszéljen neked a kincsről, ha 
már felnőttél. De most úgy érzi, itt a halála órája, és el 
akarja árulni neked a titkot. Kérlek, siess!” 

Amikor Ajlin ezt meghallotta, azonnal rohant a 
szomszédba. De már késő volt. Mire odaért, a szegény 
ember meghalt. 

Ajlin nagyon haragudott magára, és nagyon bánta már 
a viselkedését. 

Vajon csak az aranyat veszítette el? Nem, 
viselkedésével elvesztette azt a lehetőséget is, hogy 
közelebb kerüljön a Paradicsomhoz. A Prófétánk (béke 
legyen vele) azt mondta: 

„Akinek a szívében csak egy porszemnyi kevélység 
is van, az nem léphet a Paradicsomba.” 

Lá jedkhulúl dzsennete mén káné fi kalbihí 
miszkálu min kibri. (Muszlim, Imán 147) 

A TOLVAJ 


Nuri egyszerű, szegény földműves volt. Sokan azt 
mondták róla, hogy együgyű ember, mert soha nem 
avatkozott mások dolgába, és nem beszélt szükségtelenül. 

Egy napon valaki ellopta a szegény Nuri egyetlen 
szamarát. Látva, hogy a szamár eltűnt, Nuri elindult a 
vásárba, hogy másikat vegyen helyette. 

A vásárban járva mit látott? A tolvaj ott árulta az ő 
szamarát! Odament hozzá, és azt mondta neki: 

„Ez az én szamaram! A múlt héten lopták el.” 

A tolvaj azonban szégyentelen ember volt. Azt felelte: 

„Tévedsz, barátom, ez a szamár az enyém. Még csikó 
korában vettem, és magam neveltem fel.” 

Ezt hallva Nurinak eszébe jutott valami. Gyorsan 
eltakarta a két kezével a szamár szemeit, és megkérdezte: 

„Ha ez tényleg a te szamarad, és már olyan régóta 
neveled, akkor mondd meg nekem, hogy melyik szemére 
vak!” 

A tolvaj egy másodpercig habozott, aztán gyorsan 
rávágta: 

„A jobb szemére!” 

Nuri elvette a kezét a szamár jobb szeméről, és 
mindenki láthatta, hogy semmi baja. A tolvaj zavartan 
mondta: 

„Jaj, bocsánat, kicsit összezavarodtam. Természetesen 
a bal szemére vak szegény szamaram!” 

„Megint tévedsz” - felelte Nuri, megmutatva a szamár 
bal szemét is. A vásározók mind láthatták, hogy az állat 
mindkét szeme teljesen ép. Megértették, hogy a szamarat 
áruló ember nemcsak hazug, de tolvaj is. Megragadták őt 
és a bíróságra cipelték. 

Nuri pedig boldogan tért haza a falujába a 
szamarával. Most már mindenki megértette, hogy Nuri 
valójában milyen okos ember. 

A Prófétánk (béke legyen vele) pedig azt mondta 
azokra, akik elveszik azt, ami a másé: 

„Allah ne kegyelmezzen a tolvajnak!” 

Leannelláhu’s-sárika (Bukhari, Hudud 7) 

A MORZSÁK 


Beszim jó gyerek volt. A szülei jómódúak voltak, és 
soha nem hiányzott semmije. De nem tudott arról, hogy 
hogy élnek azok, akiknek kevesebb pénz jutott. 

Egy napon, amikor focizni ment, egy hatalmas kutya 
dühösen kergetni kezdte. Hiába futott egyre gyorsabban, a 
kutya kitartóan rohant utána, és beszorította egy szűk 
sikátorba. Beszim megbotlott egy kőben, és végigzuhant 
az úton. 

Mikor kinyitotta a szemét, egy vele egykorú kisfiút 
látott, aki az édesanyjával együtt hajolt fölé. Az anyuka 

bekötözte a fején a sebet. Ok voltak azok, akik 
megmentették a kutyától, és kitisztították az arcán lévő 
horzsolásokat. Magukkal vitték a saját házukba is. 

Beszim szépen megköszönt mindent, amit érte tettek. 
Meglepődve nézett körül a szobában. A bútorok kopottak 
és nagyon egyszerűek voltak. 

Amikor leültették, hogy megosszák vele a 
vacsorájukat, nagyon kényelmetlenül érezte magát. Az étel 
kevés volt, és úgy érezte, hogy minden egyes morzsa a 
torkához tapad. 

Másnap Beszim anyukája ételt készített, ő pedig 
elvitte Mehmetnek és az édesanyjának. Velük vacsorázott, 
és most sokkal jobban érezte magát. A két fiú hamarosan 
nagyon összebarátkozott egymással. 

Beszim szerető szívű és kedves gyermek volt, ezért 
viselkedett úgy, ahogy a Prófétánk (béke legyen vele) 
tanácsolta: 

„Az az ember, aki jóllakik, miközben a szomszédai 
éheznek, nem hívő.” 

Má ámené bí mén báte sebáne ve dzsáruhú 
dzsáiun ilá dzsenbihí ve huve ja'Iemu bihí (ibn Abu 
Shaybah. Al-Musannaf (Hűt), VI, 164) 

PÉNZ 

Ramadán volt, és Ethem a pékségbe ment kenyérért. 
Sokan álltak sorba a bolt előtt. Ahogy a böjt megtörésének 
ideje közeledett, az emberek egyre türelmetlenebbek 
lettek. 

A pék aggódott a sorban állók miatt. Nem volt könnyű 
feladat gyorsan dolgozni, mindenkinek kenyeret adni, és 
pontosan számolni ki a visszajáró pénzt. Pont amikor a 
böjt végét jelző imára hívás megszólalt, Ethem került 
sorra. A pék most már nagyon fáradt és ideges volt, és 
véletlenül többet adott vissza, mint amennyi járt volna. 
Ethem habozott, és meglepetten nézett a pékre. 

„Valami baj van?” - kérdezte a pék. 

„Nem” - felelte Ethem. Zsebre vágta a pénzt, és 
hazaszaladt a pékségből. 

Vacsora közben végig komoly volt és gondolataiba 
merült. Amikor aznap este lefeküdt aludni, még 
nyugtalanabb lelt. Úgy érezte, mintha egy láthatatlan 
ember egyfolytában azt kérdezgetné tőle: „Miért tetted el 
azt a pénzt? Miért vetted el azt, ami nem volt a tiéd?” 

Arra gondolt, hogy mindent elmond az édesanyjának. 
De aztán meggondolta magát és mégsem szólt egy szót 
sem. Tudta, hogy az anyukája nagyon mérges lenne rá. 

Egész éjjel rosszul aludt, és reggel felébredve sem 
érezte jobban magát. 

Ránézett a naptárra a falon. Az aznapi oldalra ez a 
hadísz volt írva: 

„Az a bűn, amitől az ember szíve összeszorul, és 
amit próbál elrejteni a többi ember elől.” 

Ethem elvörösödött. Úgy érezte, hogy ez a hadísz 
egyenesen neki szól. Elment a pékhez, visszaadta a pénzt, 
és bocsánatot kért, amiért nem szólt hamarabb. 

El’iszmu má háke fi szadrike ve kerihte en jettalia 
aleyhinnaszu. (Muszlim, Birr5) 

A KÖZVETÍTŐ 


Hideg téli nap volt. Isza iskolába igyekezett, amikor 
meglátott egy szegény fiút. Nagyon hideg volt, de ennek a 
fiúnak még csak kabátja sem volt. A cipője régi volt, 
kopott, lyukas, és teljesen átázott. Isza nagyon 
elszomorodott. Az ő családja sem volt gazdag, de meg 
tudtak venni mindent, amire a fiuknak szüksége volt. 

Isza követni kezdte a másik fiút. Meglepve látta, hogy 
ugyanabba az iskolába jár, amelyikbe ő. Korábban még 
sosem látta. Gondolkodott, hogy hogyan segíthetne a fiún, 
de semmi nem jutott eszébe. Szívesen neki adta volna a 
csizmáját, de neki magának is csak ez az egy volt. 

Ebédidőben újra látta a fiút. Odament hozzá, és 
megkérdezte, nem akar-e a barátja lenni. Hamarosan 
nagyon jól összebarátkoztak. Megtudta, hogy a fiú édes¬ 
apja pár évvel korábban meghalt. Most az édesanyjával és 
a két kishúgával élt, és csak nemrég költöztek a környékre. 
Isza aznap megfelezte vele az ebédjét. 

Este Isza azt mondta az édesapjának: 

„Házi feladatot kaptunk a tanítónktól. Megkell 
tudnunk, hogyan segíthetünk a szegényeken.” 

Az édesapja szívesen adott tanácsot, és el mondta, mi 
mindent lehet tenni a szegényekért. 

Másnap Isza elment egy közeli jótékonysági 
szervezethez, amely a szegényeket segítette. Egy kedves 
arcú ember fogadta, ő pedig elmondta, milyen nehéz 
helyzetben van új barátja, és segítséget kért számára. Az 


38 



ember nagyon örült, hogy Isza elment hozzájuk, és 
megdicsérte, hogy milyen jó gyerek: 

„A Mindenható Allah és a Prófétánk (béke legyen 
vele) szereti azokat a gyerekeket, akik ilyen szépen 
viselkednek, mint te. Amit tettél, megfelel ennek a 
hadísznak: 

Aki az adományt közvetíti, ugyanolyan jutalmat 
kap Allahtól, mintha ő maga adakozott volna.” 

Inne'd-dálle ale'I-khajri kefáilihí. (Tirmidhi. Hm 14) 

BÚJÓCSKA 


Ihszan a barátaival bújócskázott. Sikerült nagyon jó 
búvóhelyet találnia az út mellett álló gesztenyefa mögött. 
Itt aztán jó nehéz lesz megtalálni! 

Éppen mikor sikerült jól elrejtőznie a fa mögött, 
odament hozzá egy fehér szakállú öregember. Idegen volt, 
Ihszan sosem látta még a városban. 

„Kedves fiam! Nem találom az utcát, amit keresek. 
Tudnál segíteni?” - szólította meg a bácsi. 

Ihszan hátrafordult, és ujját az ajkára téve jelezte, 
hogy maradjon csendben. 

A bácsi nem értette, miért kellene csendben maradnia, 
és meglepődve nézett a fiúra. Megkérdezte: 

„Miért legyek csendben? Kérdeztem valamit, ha 
tudod a választ, felelj. Ha pedig nem, akkor mondd azt, 
vagy csak rázd meg a fejed. Nem értem én a gyerekeket 
ebben a városban. Olyan furcsák.” 

Amikor a hunyó meglátta, hogy a bácsi valakihez 
beszél a fa mögött, azonnal tudta, hogy az egyik gyerek 
csak oda bújhatott el. Óvatosan közeledett a fához. 

Az öregember mérgesen dörmögött magában: 

„Hát ezeknek a gyerekeknek senki nem tanította meg 
a hadíszt: Jótékonyság az is, ha megmutatjátok az utat 
annak, aki kérdezi”? 

Azzal sarkon fordult és ment tovább. Ihszan 
elszégyellte magát. Nem érdekelte már a játék, a bácsi után 

futott és bocsánatot kért tőle. Aztán pedig elvezette arra a 
helyre, amit keresett. 

Mén hedá zukákan káné lehú miszle itki 
rakabetin. (Tirmidhi, Birr 37) 

A KÖTEKEDŐ 

Avni általában véve jó fiú volt, de volt egy hibája, 
amivel gyakran elszomorította a szüleit. Nagyon sokat 
vitatkozott és kötözködött a barátaival. 

Egy szép őszi napon a gyerekek a tóparton ültek, és a 
tavakról és tengerekről beszélgettek. Azt mondták, hogy a 
tengerek mélyebbek és hidegebbek, mint a tavak. Mint 
mindig, Avni most is pont az ellenkezőjét állította. 

A barátai nem vitatkoztak vele, mert már nagyon is 
jól ismerték. Helyette inkább lapos köveket kerestek, és 
kacsázni kezdtek velük a tó vizén. A vékony, lapos kövek 
úgy repültek a víz felett, mint az alacsonyan szálló 
madarak. 

Faruk volt a legügyesebb. Az ő kövei mentek a 
legmesszebb. Avni megirigyelte, és azt mondta neki: 

„Hadd lássam csak a köveidet!” 

Faruk feléje nyújtotta a kavicsokat nyitott tenyerén. A 
kövek ugyanolyanok voltak, mint bárki másé. De Avninak 
vitatkozós kedve támadt, és mindenáron bele akart kötni a 
másik fiúba: 

„Persze, neked vannak a legvékonyabb köveid. Ilyen 
kövekkel könnyű olyan messzire dobni, bárki meg tudná 
csinálni.” 

Faruk jószívű fiú volt, és azt mondta: 

„Rendben van, cseréljünk köveket? Odaadom az 
enyémeket, te meg add oda a tiedet.” 

De az eredmény ugyanaz maradt, ezekkel a kövekkel 
sem tudott messzebbre dobni. 

Hajdar, aki régen megsérült egy balesetben, és azóta 
sántított, odament Avnihoz: 

„Rosszkedvű vagy ma. És nem vagy túl szerencsés 
sem” - mondta gyengéden a barátjának. 

Avni azonban dühös volt, mert nem sikerült messzire 
dobnia a köveket, és rákiabált Hajdarra: 

„Te meg honnan tudod? Nem tudsz te semmit, még 
rendesen járni sem!” 

Erre a többi gyerek is mérges lett. Mind szerették 
Hajdart, és nem hagyták, hogy valaki durván viselkedjen 
vele. Megmondták Avninak, hogy udvariatlannak és 
durvának tartják, és hogy a viselkedése ellentmond a 
Prófétánk (béke legyen vele) tanácsának: 

„Ne vitatkozzatok muszlim testvéreitekkel, és ne is 
gúnyoljátok őket!” 

La tumári eháke ve Iá tumázihhu. (Tirmidhi, Birr 58) 

A CSERESZNYEFA 


Ali és Aisa felmásztak a cseresznyefára, és falatozni 
kezdtek az érett cseresznyéből. A fa legtetején lévő 
cseresznyék tűntek a legédesebbeknek! 

„Azok a vékony ágak nem fognak megtartani. 
Maradj, ez a cseresznye is éppen olyan finom!” - próbálta 
Aisa figyelmeztetni Alit, aki egyre vékonyabb ágakra 
mászott. 

De Ali nem hallgatott rá. Csak a pirosló cseresznyék 
jártak az eszében. Egyre kijjebb araszolt az ágakon. Az 
egyik ág hamarosan nem is bírta tovább a súlyát, letörött 
alatta, és vele együtt a földre zuhant. Ali nemcsak a fa ágát 
törte el, hanem a saját lábát is. Hosszú hetekig otthon 
kellett maradnia, míg meggyógyult, és csak az ablakon át 
nézhette, ahogy a többi gyerek felmászik a fára, és 
leszedik az összes cseresznyét. 

Ali nagyon telhetetlen gyerek volt, nem? Ez a hadísz 
jó figyelmeztetésül szolgálhat neki és valamennyiünknek: 

„Ha az embernek lenne két arannyal teli völgye, 
egy harmadikat kívánna. Nem tömi be a száját más, 
csak a sír földje.” 

Lev káné libni ádeme vádijáni min zehebin 
leehabbe en jakúne lehú száliszun ve Iá jemleu fáhu 
ille’t-turábu. (Tirmidhi, Zuhd 27) 

A FIÚ 


Réges-régen az utak nagyon veszélyesek voltak: 
rablók leselkedtek az utazókra, elvették mindenüket, őket 
magukat pedig eladták a rabszolgapiacon. 

Egy napon egy öregember is az útonállók fogságába 
esett. A rablóvezér azt mondta neki: 

„Ha nem akarod, hogy rabszolgának adjunk el, hozass 
nekünk száz aranyat, és akkor szabadon engedünk!” 

Az öregember levelet írt a családjának: 

„Tudom, hogy nincs elég pénzetek ahhoz, hogy a 
szabadságomat megvásároljátok. Csak azért írom ezt a 
levelet, hogy hírt adjak magamról, és elbúcsúzzam 
tőletek.” 

Az öregember fia jószívű és bátor ember volt, aki 
nagyon szerette az édesapját. Elment a banditákhoz, és azt 
mondta nekik: 

„Tudom, hogy nem engeditek el édesapámat 
váltságdíj nélkül. Nem is kérem, hogy ezt tegyétek. De 
láthatjátok, hogy ő már gyenge, idős ember. Nem fogtok jó 
árat kapni érte. Engedjétek hát szabadon, én pedig itt 
maradok helyette. Értem biztos sokkal több pénzt fogtok 
kapni.” 

Az útonállóknak tetszett az ötlet, de azt mondták, 
hogy előbb megkérdezik a vezérüket. A vezér nem hitt a 
fülének, mikor a történetet hallotta. Csodálattal nézte a 
bátor fiút, és felkiáltott: 

„Ó, hát vannak még a világon ilyen bátor ifjak! 
Csodálatos! Én magam is az életemet adnám egy ilyen 
bátor emberért! Jöjj, és vidd el magaddal az édesapádat, 
mindketten szabadok vagytok!” 

Az öregember és bátor fia sértetlenül térhettek haza, 
és nagyon boldogok voltak, hogy ilyen jó vége lett a 
kalandjuknak. 

Ez a történek is a Prófétánk (béke legyen vele) egyik 
mondását juttatj a e szünkbe: 

„Egy gyermek sohasem fizetheti vissza a szüleinek, 
amit tőlük kapott. Csak akkor adná meg a jogaikat, ha 
az apja rabszolgaságba esne, ő pedig a saját 
szabadságával váltaná ki.” 

Lá jedzs-zí veledun váliden illa en jedzsidehú 
memlúken fejesterijehú feju’tikahú. (Muszlim, itk 25) 

AGIDA 


Nedzsip nagyon szerette a kecskéket, főleg a 
kisgidákat. Édesapjától kapott ajándékba egy gidát, hogy 
egész nyáron ő gondozhassa. Nedzsip szépen gondozta, 
etette, itatta a kis állatot. Nagyon örült, amikor a gida 
odaszaladt hozzá, és orrával gyengéden mcgbökdöste a 
kezét. 

Nedzsip édesapja figyelmeztette a fiát: 

„Ne hagyd nyitva a ház ajtaját, nehogy a gidád 
bemenjen a szobába, és valami kárt csináljon!” 

Egy napon Nedzsip beszaladt a házba a labdájáért. Jól 
emlékezett édesapja figyelmeztetésére, de úgy gondolta, 
arra a rövid időre nem olyan fontos becsukni az ajtót. Nem 
vette észre, hogy a gida beszaladt utána a házba. 

Miközben Nedzsipet kereste a házban, a gida egyszer 
csak a nappali szobában lévő nagy tükör előtt találta 
magát. A tükörbe nézve meglátta a saját tükörképét, és azt 
gondolta, hogy egy másik kecskét lát. Közelebb ment az 
idegen gidához, és amikor látta, hogy az is közelebb jön, 
feldühödött. Leszegte a fejét, nekiszaladt a tükörnek, és 
megbökte szarvacskáival - meg akarta leckéztetni a 
szemtelen betolakodót. Elangos csörrenés visszhangzott 
végig a házon. A tükör száz darabra törve hevert a 
szőnyegen. 

Ha Nedzsip tudta volna, hogy a Prófétánk (béke 
legyen vele) milyen tanácsot adott két fiatal társának, Ibn 

Omárnak és Abdullah ibn Ammak, nem feledkezett volna 
meg az édesapja tanácsáról: 

„Engedelmeskedj az édesapádnak!” 

Éti* ebáke. (Ahmad ibn Hanbal, al-Musnad, II, 20, 164, 206) 

A TEHETSÉGES GYEREK 

Három asszony teli kosárral a kezében hazafelé tartott 
a piacról. Leültek egy padra az út szélén, hogy kicsit 
pihenjenek, és a gyerekeikről kezdtek beszélgetni. 

Az első asszony elmondta, hogy milyen erős és edzett 
az ő fia, és milyen ügyesen tud kézen járni. 

A második elmondta, hogy a fiának gyönyörű hangja 
van, és mindenki csodálja, amikor énekel. 

A harmadik asszony csak hallgatott. Amikor 
megkérdezték, hogy ő miért nem mond semmit, azt felelte: 
„Az én fiamnak nincs semmilyen különleges tehetsége, 
amivel büszkélkedhetnék”. 

Arra ment egy öregember, és meghallotta az 
aszszonyok beszélgetését. Elhatározta, hogy követi őket, 
mert kíváncsi volt a fiaikra. Amikor az utcájukba értek, az 
aszszonyok megint letették a kosaraikat a földre. A 
gyerekek meglátták őket, és odaszaladtak. 

Az első asszony fia cigánykereket kezdett vetni, és 
kézen járva körbesétálta őket. 

A második asszony fia énekelni kezdte az édesanyja 
kedvenc dalát, és mind megtapsolták. 

A harmadik asszony fia odaszaladt az édesanyjához, 
és megkérdezte: 

„Segíthetek, anyácskám?” - azzal felkapta a teli 
kosarakat, és becipelte őket a házba. 

Az öregember, aki kíváncsian figyelte a jelenetet, azt 
mondta az asszonyoknak: 

„Én bizony csak egy tehetséges gyermeket láttam itt. 
Azt, aki szaladt segíteni az édesanyjának. Ő a Prófétánk 
(béke legyen vele) mondásának megfelelően cselekedett: 

„Azt tanácsolom mindenkinek, hogy szolgálja az 
édesanyját.” 

Uszimráen bi ummihí. (ibj Máj ah, Adab l) 

MŰANYAG TÁNYÉR 

A szegény ács nagyon megöregedett. Elveszett az erő 
a karjából, és a szeme sem volt már jó. Nem tudta már 
egyenesen tartani a kanalát, mert a keze folyton remegett. 
Több ételt borított az asztalterítőre, mint amennyi a 
szájába jutott. 

A fia és a fia felesége mindig mondták neki, hogy 
legyen óvatosabb. Nagyon mérgesek voltak rá, különösen, 
ha az étel lecsöpögött az állán. 

A kisunokáját, Hasszánt nagyon elszomorította a 
nagyapja állapota, próbált segíteni neki, evés közben 
tartotta a kanalát, hogy az ételt ne öntse az asztalra. 

Egy napon az öreg ács véletlenül leverte a tányérját 
evés közben. A tányér a földre esett, darabokra tört, az étel 
pedig szétfolyt a padlón. Az öregember könnyes szemmel 
nézett a többiekre. Most aztán nagyon mérgesek lettek rá, 
és kemény szavakkal szidták össze. A nagyapa szíve 
teljesen összetört. A fia és a menye pedig attól kezdve csak 
műanyag tányérban adtak neki enni. 

Telt-múlt az idő, és egyszer az ács fia azt mondta a 
feleségének, hogy vegyen elő új műanyag tányérokat, a 
régieket pedig dobja a szemétbe, mert már nagyon ócskák. 
Hasszán azonban megfogott két tányért, és megkérdezte az 
édesanyját, hogy megtarthatja-e őket. 

„Minek az neked, fiam?” - kérdezte kíváncsian az 

apja. 

„Ebből foglak majd etetni benneteket, ha öregek 
lesztek” - felelte a kisfiú. 

Hasszán szülei nagyon elszégyellték magukat. Ezután 
mindig rendes tányérban adták az ételt az öregembernek. 

Ha az ács fia és menye tudták volna, hogy a 
Paradicsomba jutáshoz az egyik legjobb segítség a szülők 
tisztelete, biztos nem viselkednek így. A Prófétánk (béke 
legyen vele) egyértelműen megmondta a hadíszban: 

„Aki kedvére tesz a szüleinek, az elnyeri Allah 
megelégedését. Aki a szüleit megharagítja, az kivívja 
Allah haragját is.” 

Ridar-rabbi fi ridal-válidi ve sehatur-rabbi fi 
sehatil-válidi. (Tirmidhi. Birr 3) 

ATOLL 


Dzselál egy szegény ács fia volt. Egy napon az út 
szélén ült és keservesen sírt, mert elvesztette a töltőtollat. 

Arra ment egy jól öltözött ember, és meglátta a síró 
kisfiút. Megállt mellette, és megkérdezte, mi a baj. Amikor 
Dzselál elmondta a szomorúságát, elővett egy tollat a 
zsebéből, és azt mondta: 

„Tessék, ez a te tollad, ami elveszett?” 

Dzselál abbahagyta a sírást, és így felelt: 

„Nem, bácsi, ez nem az. Az enyém sokkal egyszerűbb 
volt, és nem ilyen szép.” 

Az ember nagyon csodálta Dzselál őszinteségét: 

„Becsületes vagy, és az igazat mondod. Jutalmul 
neked adom ezt a tollat. Kérlek, örvendeztess meg azzal, 
hogy elfogadod!” 

A Prófétánk (béke legyen vele) is elmondta, hogy a 
Mindenható Allah hogyan jutalmazza meg a becsületes 
embereket: 

„Az igazmondás erényességhez vezet, az 

erényesség pedig a Paradicsomba vezet.” 

Innesz-szidka jehdi ileT-birr ve inne'l-birra jehdi 
ile'l-dzsenneti. (Bukhari, Adab 69) 

A HAZUG 


Egyszer egy férfi és egy nő jelent meg a bíróság előtt. 
A bíró először a nőnek adta meg a szót. A nő a mellette 
álló sovány, alacsony férfira mutatott, és így szólt: 

„Ez a férfi megtámadott, és megsértette a 
tisztességemet!” - és azzal keservesen sími kezdett. 

A férfi védekezve mondta: 

„Az asszony hazudik, bíró uram! Odajött hozzám, 
amikor a pénzt számoltam a piacon, amit a birkáimért 
kaptam. Megfenyegetett, hogy ha nem adom neki a pénzt, 
nagy bajba fog keverni. Amikor nemet mondtam neki, 
sikoltozni kezdett.” 

A bíró jól megnézte magának a két embert, és már 
tudta, hogy ki mond igazat, és ki hazudik, de a véleményét 
egyelőre megtartotta magának. A férfihez fordult, és 
dühösen ráförmedt: 

„Megtámadod ezt a szegény asszonyt, és aztán még 
hazugsággal állsz elém! Azonnal adj át ennek az 
aszszonynak minden pénzt, ami nálad van, vagy börtönbe 
csukatlak!” 

Mindenki megdöbbent, mert nem várták volna, hogy 
a bíró ilyen döntést hoz. Az asszony boldogan tette zsebre 
a pénzt, és a bíróért fohászkodva távozott a bíróságról. 
Mihelyt kiment a teremből, a bíró azt mondta a férfinek, 
hogy menjen az asszony után, és vegye vissza tőle a 
pénzét. 

Az ember még jobban meglepődött, de az asszony 
után szaladt, remélve, hogy visszaszerezheti a pénzt. 

Néhány perccel később mindkettőjüket visszahozták a 
bíróságra. A férfi igencsak meg volt tépázva, az arca pedig 
tele volt karmolásokkal és véraláfutasokkal. 

Megint az asszony szólalt meg először, nagyon 
dühösen: 

„Bíró uram! Ez a durva vadállat megpróbálta tőlem 
elvenni azt a pénzt, amit bíró uram nekem ítélt.” 

„És sikerült elvennie?” - kérdezte a bíró. 

„Ugyan, hogy gondolja bíró uram, hogy bármit is 
odaadnék ennek a hitvány, gyenge embernek, ami az 
enyém!” 

A bíró nagy haraggal kiáltott az asszonyra: 

„Te szégyentelen hazug! Becsületes asszonynak 
tettetted magad, és azt mondtad, hogy ez a szerencsétlen 
ember megtámadott. Ha igaz lenne, akkor is küzdöttél 
volna ellene, nem csak akkor, mikor a pénzed volt 
veszélyben. Azonnal add vissza a pénzét!” 

És a bíró emlékeztette az asszonyt a Prófétánk (béke 
legyen vele) mondására is: 

„A hazugság becstelenséghez vezet, a becstelenség 
pedig a pokolba vezet.” 

Ijjákum vel-kezibe feinnel-kezibe jehdí ilel- 
fudzsúri ve innel fudzsúra jehdi ilen-nári. (Muszlim, Birr 
103) 

A GESZTENYEFA 


Husszein bácsi a gyanúsítottra mutatva mondta a 
bírónak: 

„Bíró uram! Tavaly, mielőtt külföldre utaztam volna, 
rábíztam erre az emberre egy gyémánt gyűrűt, hogy őrizze 
meg nekem. Most vissza akarom kapni, de nem adja!” 

A bíró ránézett Misztik Kahjára, aki a vádlottak 
padján ült: 

„Miért nem adod vissza neki a gyűrűjét?” 

„Hazudik. Semmiféle gyűrűt nem adott nekem" - 
felelte Kahja. 

A bíró Husszein bácsihoz fordult: 

„Van-e tanúd arra, hogy valóban átadtad neki a 
gyűrűt?” 

„Nem, csak ketten voltunk ott, senki más, amikor egy 
gesztenyefa alatt átadtam neki a gyűrűt.” 

A bíró megparancsolta Husszein bácsinak, hogy 
hozzon egy ágat arról a fáról, Kanjának pedig azt mondta, 
hogy addig várjon a tárgyalóteremben. 

Néhány perc várakozás után a bíró Kahjához fordult: 

„Hol van már ez az ember? Mikor ér vissza? Menj 
csak az ablakhoz, és nézz ki, hogy nem jön-e már!" 

Kahja fel sem állt a helyéről, úgy felelt: 

„Ugyan, bíró uram, három órába is beletelik, mire 
visszaér, messze van ám az a gesztenyefa.” 

A bíró haragosan mondta Kahjának: 

„Nemcsak hazug vagy, hanem ostoba is! Most 
elárultad magad. Ha Husznu tényleg nem adta volna neked 
a gyűrűt, akkor honnan tudnád, hol van az a gesztenyefa? 
Hát soha nem hallottad a Prófétánk (béke legyen vele) 
mondását: 

O, emberek! Ne hazudjatok, mert a hazugság és a 
hit nem járnak együtt.” 

Já ejjühen-nászu ijjákum ve'Ikezibe feinne’l-kez- 
ibe müdzsánibun li’l-ímáni. (Ahmad ibn Hanbal, al-Musnad, I, 
5) 

A VISSZHANG 


A kis Remzi ennivalót vitt édesapjának, aki a mezőn 
dolgozott. A hegy tetején megpillantott egy árnyékot. Azt 
hitte, hogy egy másik gyerek, ezért odakiáltott neki: „Hé!” 

A visszhang válaszolt a hegytetőről: „Hé!” 

Remzi nem tudta, hogy a visszhang volt az, és azt 
hitte, hogy a másik kisfiú gúnyolódik vele. 

„Várj csak, mi lesz, ha odamegyek!” 

A hang megint válaszolt: 

„Várj csak, mi lesz, ha odamegyek!” 

Remzi most már tényleg dühös lett, és teljes erőből 
kiabálta: 

„Gyere elő, és mutasd meg magad, te gyáva!” 

Amikor a hegytetőről ugyanezt a választ kapta, 
elindult felfelé a hegyoldalban. Hamarosan fáradtan 
lihegett, de a másik gyereknek nyomát sem találta. Azt 
hitte, biztos elbújt valahol. Felmászott egészen a 
hegytetőig, hangosan kiáltozva. Csak arra tudott gondolni, 
hogy mit csinál a másik fiúval, ha megtalálja. De az a 
gyáva nem mutatkozott. 

Hosszú idő telt el, mire eszébe jutott az édesapja. 
Biztosan nagyon éhes már! Mikor végre odaért hozzá, 
elmesélte, hogy mi történt vele. Az apja végighallgatta, és 
emlékeztette erre a közmondásra: „Ha mindent kimondasz, 
amit akarsz, olyasmit fogsz hallani, amit nem akarsz!” 

Remzi biztos nem viselkedik így, ha ismeri ezt a 
hadíszt: 

„Aki hisz Allahban és az Utolsó Napban, az vagy 
jót mondd, vagy hallgat.” 

Mén káné ju’minu billáhi vei jeumil-ákhiri tel¬ 
jékul khajran ev lijaszmut. (Bukhari, Adab 31) 

KENYER 


Hideg téli nap volt. Hasszán hazafelé tartott a pékségből a 
kenyérrel, amit épp az imént vett. Egyszer csak meglátott az út 
mellett egy szerencsétlen kóbor kutyát, amelyik olyan sovány volt, 
hogy a bordái majd átszúrták a bőrét. A kutya a Hasszán kosarában 
lévő kenyérre nézett, és nyüszített. 

Hasszánt nagyon elszomorította a szánalmas látvány. Nagyon 
szeretett volna egy ki's kenyeret adni a kutyának, de azt mondta 
magának: „Lehet, hogy anya megharagszik érte". Aztán mégis úgy 
döntött, hogy a kutya megéri a kockázatot, letette a kosarat a hóba, 
és kivette belőle az egyik kenyeret. Közelebb ment a kutyához, és 
apró darabokra törve odadobálta neki. 

Egy arra járó felnőtt meghallotta Hasszán csendes szavait. 
Némán odalopózott a fiú kosarához, és a háta mögött beletette a saját 
kosarából az egyik kenyeret, amit ő maga vásárolt. 

Amikor Hasszán hazaért, meglepődve vette észre, hogy 
pontosan ugyanannyi kenyér van a kosarában, amennyit a pékségben 
vásárolt. Természetesen megmagyarázhatta volna a történteket a 
Prófétánk (béke legyen vele) hadíszával: 

„Az adakozás nem csökkenti az ember vagyonát." 

Má nekaszat szadakatun min malin. (Muszüm, Birr 

A ZSUGORI 


Ihszan nagybátyja nagyon zsugori ember volt. Csak 
gyűjtögette a pénzét, nem költötte el, és másoknak sem adott belőle 
semmit. 

Ezért senki sem szerette őt. A szegény zsugori minden 
tulajdonát aranyra váltotta, mert mindet maga előtt akarta látni 
egyszerre. Aztán ezt az aranyat elásta a kertjében. 

Minden nap kiásta az aranypénzeket a földből, és egyenként 
megszámolta. Aztán megnyugodva temette vissza őket. 

Egy nap azonban, legnagyobb rémületére, nem találta az 
aranyait. Egy tolvaj kileste, mikor a kertben turkált, és ellopta a 
pénzt. A nagybácsi a haját tépte, és majdnem megőrült mérgében. 

Amikor Ihszan meghallotta, hogy mi történt, meglátogatta 
nagybátyját, és azt mondta neki: 

„Ne sirasd a pénzedet. Úgysem volt a tiéd soha. Ha a tiéd lett 
volna, nem ásod el a kertedben, hanem felhasználod a magad 
javára." 

A Prófétánk (béke legyen vele) azt mondta: Allahnál keresek 
menedéket a zsugoriságtól, és a következőket tette hozzá: 

„A zsugori ember távol van Allahtól, távol van a 
Paradicsomtól, és távol van a többi embertől." 

Elbahílu ba'idun minelláhi ba'idun minel-dzsen-neti 
ba'idun minen-nászi. (Tirmidhi, Birr 40) 

A CIPÓK 


Hosszú, kemény tél volt. Szádi nagyon fázott. A cipője régi 
volt és átázott. Ebben az évben döbbent rá először, hogy a családja 
szegény. Arra gondolt, hogy milyen jó lenne, ha lenne pénze egy jó 
vastag új kabátra és néhány jó cipőre. 

Egy napon, amikor az iskolából hazafelé tartott, megállt a 
mecset előtt éppen a délutáni imára hívás idején. Szádi nagyon 
szeretett együtt imádkozni a többiekkel a mecsetben, ezért bement a 
mecset udvarára, hogy a csapnál elvégezhesse a mosakodást. 
Iskolatáskáját a padra tette, és felhajtotta a kabátujját. 

Leült a csap elé, és levette a cipőjét. A zoknija nedves és 
piszkos volt, mert a cipőjébe beszivárgott a sáros hóié. Dühösen 
vágta földhöz az ócska cipőt. És akkor meglátott egy embert, aki 
éppen mellette mosakodott. Megmosta az egyik lábát, aztán felállt. 
Szádi akkor látta, hogy annak az embernek csak egy lába van. 

Nagyon elszégyellte magát. O az ócska cipője 
miatt bánkódik, neki pedig csak egy lába van! Pedig annak az 
embernek biztos sok pénze van, amiből cipőt vehetne magának. De a 
pénz nem minden. 

Imáját befejezve Szádi felemelte a kezét, és sokáig 
fohászkodott a Mindenható Allahhoz. 
Megköszönte neki az erős, egészséges lábakat. 

Prófétánk (béke legyen vele) azt mondta egy hadíszban: 

„Mindig legyetek elégedettek a kevéssel. így tudtok a 
legjobban hálát adni Allahnak." 



Ve kun kanian tekun eskeran-nászi. (ibn Maján. Zuhd. 

AUTÓ 


Hikmet jó tanuló volt. De nagyon messze lakott az iskolától: 
busszal kellett mennie és jönnie is. Hikmetet nagyon sok minden 
érdekelte, de legjobban talán az autók. Az utcán járva minden 
autónak pontosan meg tudta mondani a típusát. De az ő családjának 
nem volt autója. Hikmet soha nem panaszkodott emiatt, mert 
megértette, hogy nekik nem telik autóra. Édesapja ahhoz is alig 
keresett eleget, hogy négytagú családját eltartsa. Butaság lenne autót 
kérni tőle, és Hikmet nem is gondolt erre, mert nem akarta 
elszomorítani édesapját. Az apa így is nagyon keményen dolgozott, 
hogy családját eltartsa, autóra pedig nem is volt igazán szükségük. 

Hikmet barátja, Ahmed, ugyanazon a környéken lakott. De ő 
nem busszal járt iskolába. Mindig gyalog tette meg az egész hosszú 
utat oda és vissza is. Hikmet nem értette, miért. 

Egy nap esett az eső és hideg volt. Hikmet a többiekkel együtt 
várt a buszmegállóban. Ahmed, az esőre ügyet sem vetve, elment 
mellettük. 

,Ahmed, mindjárt jön a busz. Te miért mész gyalog?" - 
kérdezte Hikmet. 

,.Előbb még máshová kell mennem" -felelte zavartan Ahmed, 
és ment tovább. 

És ez így ment tovább a következő napokon is. Hikmet mindig 
hívta Ahmedet, hogy menjen velük busszal, ő pedig mindig azt 
felelte, hogy az iskola előtt még máshová is kell mennie. Hikmet 

nem értette, hogy Ahmed miért nem száll fel a buszra, ezért végül 
elmesélte a dolgot az anyukájának. 

Az édesanyja jól ismerte Ahmed családját. Ahmed édesapja 
néhány évvel korábban meghalt, és hat gyermeke maradt. Szegény 
édesanyjuk úgy próbált pénzt keresni számukra, hogy másoknál 
takarított, de nehéz idők jártak rájuk. Ahmed azért nem mehetett 
busszal, mert a családjának nem tellett rá. 

Hikmet szomorú volt, és szégyellte magát. Lám, ő autóról 
ábrándozott, pedig ugyanabban a városban, ahol ő lakik, sok ezer 
embernek még arra sem telik, hogy elegendő ennivalójuk vagy 
rendes otthonuk legyen. Hikmet hálásan köszönt meg a Mindenható 
Allahnak mindent, amit tőle kapott. 

Hikmet sosem lett volna szomorú azért, mert nincs autójuk, ha 
ismerte volna ezt a ha díszt: 

„Azokhoz hasonlítsd magadat, akik alattad állnak, és ne 
azokhoz, akik feletted." 

Unzurú ilá mén eszfele minkum ve Iá tenzurú ilá mén hu ve 
fevkakum. (Musziim. Zuhd 8) 

VIHAR 


Egyszer régen élt egy Hatem nevű ember. Gazdag és bőkezű 
ember hírében állott. Számtalan állata legelészett gazdag füvű 
rétjein, és ő nagyon szerette a vagyonát megosztani másokkal. 

Hatemnek volt egy Vihar nevű, koromfekete lova. Mindenki 
csodálta ennek a lónak a szépségét és sebes futását: úgy vágtatott, 
mintha csak repült volna. Vihar a gazdája szeme fénye volt, és nem 
adta el, bármilyen sok pénzt kínáltak is érte. 

Végül Hatem vagyonának és pompás lovának híre eljutott a 
szultán fülébe is. Magához hívatta a miniszterét, és azt mondta neki: 

„Próbára akarom tenni Hatem bőkezűségét. Kíváncsi vagyok, 
hogy tényleg olyan nagylelkű ember-e, amilyennek mondják. Menj 
el hozzá, és kérd meg, hogy ajándékozza nekem Vihart. Majd 
meglátjuk, mit szól hozzá." 

A szultán emberei másnap útnak indultak. Egy viharos, esős, 
sötét éjszaka érték el Hatem házát, aki örömmel fogadta őket. 
Örömmel és kedvesen hívta a vendégeket a házába, a szolgáinak 
pedig megparancsolta, hogy készítsenek nekik ételt. 


Hamarosan készen állt a pompás lakoma, és a vendégek 
asztalhoz ültek. A finom ételek után kényelmes ágyakban tértek 
nyugovóra, és háborítatlanul aludtak resaelis. 

Másnap reggel a vendégek elmagyarázták, hogy miért jöttek. 
Hatem nagyon elszomorodott, és azt sem tudta, mit tegyen nagy 
bánatában. 

„Ó, milyen kár, hogy nem előbb szóltatok! Bárcsak már tegnap este 

elmondtátok volna, hogy mi a szultán kívánsága. Tudtam, hogy 
szeretitek a lóhúst, és mivel tegnap akkora zivatar volt, nem tudtunk 
kimenni a mezőre, hogy más állatot hozzunk be. Ezért hát 
levágattam nektek Vihart, hogy étellel tudjalak kínálni benneteket.'* 

Hatem a bőkezűséget a Prófétánktól (béke legyen vele) tanulta, 
aki, mikor valaki egyetlen kecskét kért tőle, nekiadta az egész 
nyáját. A Prófétánk (béke legyen vele) ebben a hadíszban is dicséri a 
bőkezűséget: 

„A bőkezű ember közel van Allahhoz, közel van a 
Paradicsomhoz, közel van az emberekhez, és távol van a 
Pokoltól." 

Esszahíjju karibiin minelláhi karibiin minel-dzsenneti 
karíbun minen-nászi baídun minen-nári. 

(Tirmidhi, Birr 40) 

AGYAGTEGLAK 


Élt egyszer régen egy Murát nevű szegény ember. Jószívű volt, 
és tiszta hitű muszlim. Egy napon, amikor a háza falátjavította, talált 
egy aranyrudat az agyagtéglák közé falazva. Annyira megörült, hogy 
azt se tudta, hirtelen mihez kezdjen. 

Azt gondolta magában: „Végre nem vagyok szegény többé! 
Építtetek magamnak egy pompás palotát, a szobákat a legszebb 
bútorokkal rendezem be, a padló pedig hófehér márványból lesz. A 
kertem tele lesz szebbnél szebb virágokkal, gyönyörű fákkal és 
csodálatosan daloló madarakkal." 

Aznap éjjel a legszebb álmokat álmodta. Másnap reggel 
folytatta az álmodozást: elképzelte, hogy hány szolgája lesz, hány 
kertész, szakács, inas fog a palotájában dolgozni. 

A következő napon is ezekről ábrándozott. Egész éjjel és egész 
nap csak álmodozott, nem evett, nem ivott, és nem is imádkozott, 
nem adott hálát a Mindenható Allahnak az egészségért és a 
vagyonért, amit Tőle kapott. 

Egy napon Murát a város határában járt, még mindig 
álmodozva, amikor meglátta, hogy egy ember agyagtéglákat készít a 
temető fala mellett. Kiásta az agyagot, vízzel és szalmával keverte 
össze, és téglákat formált belőle. Elmondta Murainak, hogy a temető 
földjéből lehet a legjobb és legerősebb téglákat készíteni. Murát 
hirtelen magához tért. Úgy érezte, mintha arcul csapták volna. 
Egyszeriben felébredt az álmodozásból, és szidni kezdte saját magát. 

„Ó, szégyelld magad, te szerencsétlen, ostoba alak! Egy napon 
téglákat fognak készíteni abból a földből is, ami a te testedet zárja 

magába. Elment az eszed, mikor azt az aranyat megtaláltad. 
Megfeledkeztél az imáidról, és nem adtál hálát a Mindenható 
Allahnak. Hát nem látod, hogy az életed elmúlik? Minden nappal a 
halálhoz kerülsz közelebb. Hagyd abba az álmodozást és 
képzelődést! Ajándékot kaptál a Mindenható Allahtól, ne szórd hát 
el ostobán a pénzt, hanem költsd el hasznosan!" 

És pont ekkor megszólalt a déli imára hívás a közeli 
minaretből. Murát ismét békével teli, elégedett szívvel sietett a 
mecsetbe. Tudta már, hogy mi a jó és helyes cselekedet. 

Murát nem zavarodott volna össze, ha ismeri ezt a hadíszt: 

„Ha annyi aranyam lenne is, mint Uhud hegye, nem 
akarnék belőle három napnál tovább magamnál tartani semmit, 
csak amivel az adósságomat kifizetem." 

Lev káné lí miszlii uhudin zeheben má jesszuruní en Iá 
temurra alejje szelászulejálin ve indí minhu sej'un erszuduhú 
lidejnin. (Bukhari, istikraz 3) 

AVENDEG 


Hamdi a kertjükben játszott, amikor az utcán megpillantott egy 
fehér szakállú szegény öregembert. A bácsi lassan, apró lépésekkel 
ment végig az utcán. Hamdi családjának gyönyörű villája előtt, a 
kapunál megállt, hogy kicsit kifújja magát. Aztán megkérdezte 
Hamditól: 

„Kisfiam, nem alhatnék a házatokban egy éjszakát?" 

Hamdi nevetve válaszolt: 

„Ugyan, bácsi, nem vendégház ez!" 

„Hát akkor mi?" 

„Ez a mi otthonunk!" 

„Tényleg? Nagyon szép... És ki építette?" 

„A nagypapám!" 

„És ki örökölte utána?" 

„Az édesapám." 

„Az édesapád után pedig te fogsz benne lakni, ugye?" 

„Valószínűleg igen." 

Az öregember elmosolyodott, és egy kicsit nézte Hamdit. 
Aztán megkérdezte: 

„Mivel ennek a háznak a lakói folyton változnak, azt is 
mondhatjuk, hogy ti is vendégek vagytok benne, nem?" Aztán 
felállt, és folytatta útját. 

Abban az évben, mikor elkezdődött az iskola, Hamdi elmesélte 
ezt a történetet a vallástanárának és az osztálytársainak. A gyerekek 
közül voltak, akik azt mondták, hogy az öregember butaságot 
beszélt. De a vallástanár emlékeztette őket a Prófétánk (béke legyen 
vele) hadíszára: 

„Olyan vagyok ebben a világban, mint az utazó, aki 
megpihen egy fa alatt, aztán folytatja az útját." 

Má enne fi'd-dunja illá kerákibin isztezalle tahte 
sedzsaratin thumma ráha ve terakehá. (Tirmidhi. Zuhd 44) 

A FAVAGO 


Régen, még Mózes próféta (béke legyen vele) idejében élt egy 
szegény favágó. Fát gyűjtött az erdőben, a hátára kötözte, és úgy 
cipelte el a piacra. Abból a kevéske kis pénzből élt, amit így 
keresett. A munka nagyon nehéz és fárasztó volt, de a favágó 
szorgalmasan dolgozott. Volt azonban egy szomszédja, aki szintén 
favágó volt, de neki volt egy szamara, aminek a hátán a piacra vitte a 
fát. A másik favágó nagyon irigyelte tőle ezt a szamarat. 

Egy nap a szegény favágó elment Mózes prófétához (béke 
legyen vele), és elpanaszolta neki a nehéz sorsát: 

„A hátam mindig csupa seb a cipekedéstől. Nincs egy 
kényelmes napom az életben. Kérlek, említsd meg Allahnak a nehéz 
helyzetemet, mikor elébe állsz, és kérj tőle nekem egy szamarat, 
amivel a piacra vihetem a fát." 

Amikor Mózes próféta (béke legyen vele) Allahhoz 
fohászkodott, nem felejtette el megemlíteni a szegény favágó baját. 
A Mindenható Allah azt felelte neki: 

„Ez a szolgám irigységtől szenved. Amíg ki nem gyógyul 
ebből a betegségből, sohasem lesz nyugodt és boldog. Le kell 
győznie az irigységét. A másik favágó szamara most éppen beteg. 
Mondd meg a szolgámnak, hogy fohászkodjék azért, hogy az a 
szamár meggyógyuljon. Ha így tesz, és a szamár meggyógyul, neki 
is ajándékozok egyet." 

Amikor Mózes próféta (béke legyen vele) elmondta ezt a 
favágónak, az még irigyebb lett, és azt mondta: 

„Nem! Nem fohászkodhatok a szomszédom szamarának 
gyógyulásáért. Jó nekem az, amim van, és nem kell nekem a szamár 
Allahtól. Csak azt remélem, hogy a szomszéd szamara nem gyógyul 
meg, nekem az is elég." 

Az irigység nem más, mint betegség. És ha valaki ebben a 
betegségben szenved, az sosem lehet igazán boldog. A favágó az 
irigysége miatt volt fáradt és elégedetlen, nem pedig a fa miatt, amit 
a hátán cipelt. 

A Prófétánk (béke legyen vele) így magyarázza ezt az állapotot 
egy hadíszban: 

„Ne irigykedjetek. Az irigység úgy emészti fel az összes 
jócselekedetet, mint a tűz a száraz fát." 

Ijjákum vei haszede feinnel haszede jekulul-haszenáti 
kemá te'kulu'nnáru'I hatabe. (Abu Dawud, 

Adab, 44) 

A FŰRÉSZ 


Ádám vásárolni ment. Reggel korán kelt, és elindult a városba. 
Mindent, amit megvásárolt, beletett a táskájába. Nem vette észre, 
hogy a fűrész, amit a barkácsboltban vett, átszúrta a hentesnél 
vásárolt máj csomagját. Csak akkor látta, hogy mi történt, mikor már 
hazaért. Kivette a véres fűrészt a táskából, és az ajtó előtt hagyta, 
hogy el ne felejtse lemosni. Amikor legközelebb a fűrészre pillan¬ 
tott, látta, hogy egy éhes macska lopakodott oda, és a máj illatát 
érezve nyalogatni kezdte. 

Ádám nem haragudott a kóbor macskára, mert tudta, hogy 
biztosan éhes, de azt sem akarta, hogy bemenjen a házba, ezért 
elzavarta az ajtótól. A macska egy kicsit távolabbról fújt Ádámra. 
Éhes volt, és nem értette, hogy miért zavarják el a finom illatú 
ennivalótól. Azt azonban nem vette észre a macska, hogy a vér, 
aminek az ízét érezte, nem a májból jött, hanem a saját nyelvéből, 
mert az éles fűrészt nyalogatva megvágta. Amikor Ádám elmesélte 
az édesapjának, hogy mi történt, az csak mosolygott, és azt mondta: 

„Bizony, vannak olyan emberek, akik ugyanúgy viselkednek, 
mint az a macska. Nem gondolják, hogy azzal, amit tesznek, saját 
maguknak ártanak. Aztán mikor figyelmezteted őket, éppolyan 
mérgesek rád, mint az a kiscica volt." 

Ádám azt mormolta maga elé: 

„Hagyjuk csak, hogy csináljanak, amit akarnak, és majd 
tanulnak a saját kárukból!" 

Az édesapja azonban meghallotta, és azt mondta: 



„Nem úgy van, kisfiam. Ha hagyjuk, hogy rosszat 
cselekedjenek saját maguk ellen, azzal a saját becsületünknek is 
ártunk. Minden muszlimnak kötelessége, hogy a rossztól próbálja 
távol tartani testvéreit. Ezzel nemcsak azokat segítjük, akik 
hibáznak, hanem az egész társadalmat is." 

És ezt a hadíszt olvasta Ádámnak: 

„Ha olyan tettet láttok, ami nem elfogadott, változtassátok 
meg a kezetekkel. Ha erre nem vagytok képesek, akkor a 
szavaitokkal. Ha pedig erre sem vagytok képesek, akkor a 
szívetekben." 

Mén raá minkum munkeran feljughajjirhu bijedihí 
feinlem jesteti' febiliszánihi feinlem jeszteti' 
febi kalbihí. (Muszlim. Imán 49) 

A KUTYA 


Aratás ideje volt, és Memis a termést hordta be a feleségével. 
Amíg dolgoztak, a kisbabájuk a bölcsőben aludt a szántóföld szélén, 
és a kutyájuk, Karabas vigyázott rá. 

Egy idő múlva Memis és a felesége alaposan elfáradtak. 
Kimentek a föld szélére, hogy kicsit pihenjenek. Amikor a 
kisfiúkhoz értek, szörnyű látvány tárult a szemük elé: a gyermek 
mozdulatlanul, hason feküdt a szétdúlt bölcsőben. Mellette pedig 
vérrel borítva, véres szájjal hevert Karabas. 

Memis csaknem az eszét vesztette a rémülettől és fájdalomtól. 
Azt hitte, hogy Karabas megölte a gyermekét. Felkapta a kaszáját, és 
a kutyába döfte. Karabas azonnal elpusztult. 

De Memis még jobban meglepődött, mikor a felesége szólt 
neki, hogy a kisfiúk teljesen jól van, csak mélyen alszik. Memis 
teljesen összezavarodott, és nem értette, hogy mi történt. De 
mindjárt megértette, amikor a bölcsőtől nem messze megtalálták egy 
hatalmas kígyó összeharapdált, élettelen testét. Rögtön tudták, hogy 
Karabas ölte meg a kisfiúk védelmében, és hogy maga is súlyosan 
megsebesült a küzdelemben. Memis most már nagyon bánta a hibát, 
amit elkövetett. 

Memisnek nem kellett volna elviselnie a keserű önvádat, ha a 
Prófétánk (béke legyen vele) hadíszának megfelelően viselkedik: 

„A meggondolt tettek Allahtól valók, az elhamarkodottak 
pedig a sátántól." 

El enátu minelláhi vei adzseletu mines-sejtáni. 

(Tirmidhi, Birr 66) 

A SARGA TEHEN 


Aisa néni babot ültetett a kertjébe. Az idő szép volt, a bab 
hamarosan kihajtott, és növekedésnek indult. 

Egy napon Aisa néni tehénbőgést hallott a kertből. Sietve 
kiszaladt. Döbbenten látta, hogy a szomszéd tehene átjött a kertjébe, 
és éppen a frissen kikelt babokon szaladgál. 

Aisa néni nagyon mérges lett, ahogy látta tönkretett munkáját. 
A tehén pedig ott állt az ő istállója előtt, a babok között, az 
elszakított kötél még mindig a nyakában lógott, és csak bőgött, 
bőgött keservesen. 

Aisa néni felkapott egy vastag botot, és elindult a tehén felé. 
Most aztán jól ellátja a baját a haszontalannak, gondolta magában. 

Éppen akkor érkezett futva a szomszédasszonya. Szomorúan 
mondta: 

„Szegénykémnek meghalt tegnap a kisborjúja. Azóta 
háromszor szakította el a kötelet. Kiszalad az istállóból, és a borjút 
keresi mindenhol." 

Amikor Aisa néni ezt meghallotta, kiesett a bot a kezéből. 
Megsimogatta a tehén fejét, szomorú szemeibe nézett, és gyengéden 
cirógatni kezdte sárga szőrét: 

„Értem... azt hiszem, hiányzik neki a kicsinye." -mondta. És 
már teljesen el is feledkezett a kitaposott babokról. 

Milyen szépen is viselkedett Aisa néni! Amit tett, megfelel 
annak, amit a Prófétánk (béke legyen vele) tanácsolt nekünk egy 
hadíszban: 

„Féljétek Allahot, és ne legyetek kegyetlenek ezekkel a 
néma állatokkal!" 

Ittekulláhe fi házihi'l-beháimi'l-mudzsemeti. (Abu 
Dawud, Jihad 44) 

